Fransiyada urush davriga tegishli bomba topildi, 3 ming kishi evakuatsiya qilindi

Fransiyaning Ivelin departamentidagi Mant-la-Joli shahrida kamida 3 ming kishi evakuatsiya qilindi, bunga u yerdan Ikkinchi jahon urushi davriga tegishli bomba topilgani sabab bo‘ldi, deb yozadi “Interfaks” mahalliy OAVlarga tayanib.

Ichida 200 kg portlovchi moddalari bo‘lgan 500 kilogrammlik bomba qurilish obyektlaridan birida aniqlangan.
Uni 8-dekabr kuni kechgacha zararsizlantirishga muvaffaq bo‘lishgan. Sapyorlar ishlayotgani tufayli, temiryo‘l harakati vaqtincha to‘xtatib qo‘yilgan. Shuningdek, yaqin oradagi o‘nlab ko‘chalar yopib qo‘yilgan. Evakuatsiya qilingan fuqarolar shu kuni tunda uylariga qaytgan.